24ITP-6

EH Bildu Nafarroa talde parlamentarioko Javier Arza Porrasek, Legebiltzarreko Erregelamenduan ezarritakoaren babesean, honako interpelazio hau aurkezten du, Osoko Bilkuran eztabaidatzeko.

Nafarroako Lankidetzaren III. Plan Zuzentzailea 2024an amaituko denez gero, egokia da plan horren betetze-mailari buruz eztabaidatzen hastea eta IV. planerako ezarri beharreko erronka nagusiak mahai gainean jartzen hastea.

Parlamentu honek eta gizarte-entitateek 2019an sinatutako Pobreziaren eta Desberdinkeriaren aurkako Nafarroako Itunaren helburuetako bat zen Parlamentuak Nafarroako Lankidetzaren III. Plan Zuzentzailearen betetzearen jarraipena egitea. Halaber, betetze horren adierazle gisa jasotzen zuen urtean behin interpelazio bat egitea Parlamentuaren Osoko Bilkuran.

Hortaz, Nafarroako Lankidetzaren III. Plan Zuzentzailearen jarraipenari buruzko interpelazio hau aurkezten diogu Eskubide Sozialetako, Ekonomia Sozialeko eta Enpleguko kontseilari Carmen Maeztu Villafranca andreari.

Iruñean, 2024ko otsailaren 20an

Foru parlamentaria: Javier Arza Porras